Lalića kula
<s>Lalića kula je stambeno-fortifikacijski objekat iz osmanlijskog perioda u Ljubuškom, Bosna i Hercegovina.</s>

<s>Lokacija 
Graditeljska cjelina Lalića kula sa dvorima u Ljubuškom smještena je na jugoistočnoj padini brda Buturovice, u mahali na istočnom periferiji grada Ljubuški, a sa južne strane starog puta prema Starom gradu Ljubuškom.</s>

<s>Historija 
Kako je bilo uobičajeno u Bosni i Hercegovini u vrijeme turske uprave feudalci-spahije gradili su kule, stambeno-fortifikacijske objekte sa pratećim stambenim aneksom odžakom-konakom.</s><s>Predstavlja poseban tip starije muslimanske kuće...poluutvrđeni dvorac feudalaca i, po svoj prilici, izdanak stambene kulture srednjeg vijeka.</s><s>Ovaj tip objekata nalazimo na cijeloj teritoriji Bosne i Hercegovine, a gradili su ih „spahije i zaimi na svojim imanjima i kapetani po središtima svojih kapetanija.</s>

<s>U toku 2009. godine vlasnik je djelimično obnovio kulu i kuću za stanovanje.</s><s>Ostali objekti su u ruševnom stanju.</s>

<s>Opis 
Lalića kula izgrađena je 1774.</s><s>Godine.</s><s>To je zgrada sa visokim prizemljem i dva sprata.</s><s>U osnovi je četverougaonik 6.00 x 6.35m. Ukupna visina kule je 10.35m.
Uz kulu nalaze se još kuća za stanovanje sa stajom i kovačnicom u podrumu, kuća kuhača, kuća za poslugu i čatrnja.</s><s>Kuća za stanovanje sa stajom i kovačnicom u podrumu je četverougaoni objekat pokriven četverovodnim krovom.</s><s>Dimenzije objekta su 9.50 x 9.50m. Zidana je lomljenim kamenom krečnjakom u krečnom malteru sa provezanim tesancima na uglovima objekta.</s><s>Međuspratne konstrukcije su na svim etažama hrastove grede koje su i danas u dobrom stanju.</s><s>Krov kuće bio je četverovodni, sada je trovodni.</s><s>Pokrov su bile ploče kamena škriljca, sada je crijep.</s><s>Cjelina je ograđena avlijskim zidovima, djelimično oštećenim.</s><s>Kompleksu pripadaju i dva objekta izvan zidina.</s>

<s>Proglašena je za nacionalni spomenik Bosne i Hercegovine</s>

<s>Literatura 
 Hamdija Kreševljaković, Naše starine godišnjak Zavoda za zaštitu spomenika kulture Bosne i Hercegovine, broj II, Sarajevo, 1954. godine -KULE I ODŽACI U BOSNI I HERCEGOVINI</s>

<s>Reference</s>

<s>Vanjski linkovi 
 Odžak Lalića/
Nacionalni spomenici u Ljubuškom
Kule
Osmanske kule i odžaci u Bosni i Hercegovini</s>

